Балканска приказна

Балканска приказна () — турска семејна и љубовна телевизиска серија режирана од Догам Умит Караџа и Сердар Акар, чија прва епизода била прикажана на 21 јуни 2022 г. Главните улоги во серијата ги толкуваат Ердал Озјагчилар, Озлем Туркад, Емре Беј, Мерих Озтурк и Хакан Бојав. Серијата завршила со својата 25-та епизода, која била прикажана на 5 јануари 2023 г. Во серијата биле ангажирани глумци од Турција и Македонија од Турскиот театар — Скопје. Серијата била снимена во Скопје, Македонија, и била прикажана на телевизија „Сител“ со македонска синхронизација од понеделник до петок во 19:45 часот.

Сихронизација вршеле нашите познати глумци: Ѓокица Лукаревски, Бедија Беговска, Дарко Велиќ, Сузан Акбелге, Бојан Бошковски, Христина Цветаноска, Гоце Тодоровски, Крсте Јовановски, Душица Стојановска, Тони Денковски, Елизабета Клинчаревска-Младеновска, Жаклина Петровска, Љупчо Ангеловски, Емине Халил, Марко Богдановски, Андреј Серафимовски, Трајанка Илиева и други.

 Содржина 
Во срцето на Македонија се раѓа балканска приказна што ќе ги сплоти сите поколенија и ќе ги прикаже сите убавини и традиции на нашето Скопје. Токму тука, Камениот мост ќе спои два различни света од двете страни на Вардар во една голема љубов меѓу двајца млади.

Тој е Ертан, млад Турчин чие семејство живее во Скопје. По неколку години студии во Истанбул, се враќа во родната Македонија кај своето семејство, кое очекува од него како млад архитект да ја реконструира џамијата, уништена од земјотресот. Но тој годините поминати во Турција ги минал учејќи за радиоводител, а не за она за кое отсекогаш сонувало неговото традиционално семејство. Во родното Скопје, тој ја запознава убавата Јованка, Македонка што пак мечтае за уметност и слобода, а не за живот каков што однапред предвидела нејзината мајка Елена.

Љубовта меѓу Ертан и Јованка ќе наиде на големи препреки меѓу нивните семејства, но ќе донесе и многу хумор, згоди и незгоди меѓу ликовите. Семејството на Јованка има предрасуди кон турската заедница во земјата и планира поинаков живот за нивната ќерка, додека пак семејството на Ертан негува стари турски обичаи и одредиле нешто сосема друго за нивниот Ертан.  Ќе може ли ова турско семејство да прифати македонска невеста, а другите да го прифатат Ертан за македонски зет? Две различни култури ќе соединат две чисти срца во една хармонична и урнебесна балканска приказна, снимена во Македонија.

 Улоги 
ГлумецУлогаЕрдал ОзјагчиларСулејманОзлем ТуркадНериманМерих ОзтуркЈованкаЕмре БејЕртанЏезде ЧигачиЃулсумХакан БојавДаниелСузан АкбелгеЕленаЕрман ШабанЗаферБедија БеговскаНинаДениз ГурканГулбахарСарп БозтуркАрифЕмине ХалилАјшенБурак РахманЛуранБану ШахинМаријаСулејман КараМустафаКаан ТургутПавелЏан КолукисаЗубејир Филиз АхметИванаНаџи ШабанДаркоАбдурахман РахманМендо-агаФирдаус НебиЏенап СаметЏемаилТолга ОртанчилИрфанХакан ДациДимитриСтефанија НечевскаСофијаНеат АлиМарија ЛазаровагаздарицатаБереда РешитЗубејирАксел МехмедМустафа ЈашарЕлјеса КасоCaner MusicЕрол Ташчипоштарот

 Наводи 

 Надворешни врски 



__СОСОДРЖИНА__
__ИНДЕКС__

Категорија:Турски телевизиски серии
Категорија:Македонски телевизиски серии